ପ୍ରସିଦ୍ଧ ବାଲୁକା ଶିଳ୍ପୀ ପଦ୍ମଶ୍ରୀ ସୁଦର୍ଶନ ପଟ୍ଟନାୟକ ବାଲୁକା କଳା ମାଧ୍ୟମରେ ଏହି ବାର୍ତ୍ତା କୃଷ୍ଣପ୍ରେମୀଙ୍କ ପାଖରେ ପହଞ୍ଚାଇଛନ୍ତି ।
ସେ ଭୁବନେଶ୍ୱର ବିଜୁ ପଟ୍ଟନାୟକ ଆନ୍ତର୍ଜାତିକ ବିମାନବନ୍ଦରରେ ବାଲିରେ କୃଷ୍ଣଙ୍କ ପ୍ରତିକୃତି ନିର୍ମାଣ କରିଛନ୍ତି । ଅତି ଚମକ୍ରାର ଭାବରେ ସେ ଏହାକୁ ପ୍ରସ୍ତୁତ କରିଛନ୍ତି ।
ଓଡ଼ିଶା ପର୍ଯ୍ୟଟନ ବିଭାଗ ପକ୍ଷରୁ ଶ୍ରୀ ପଟ୍ଟନାୟକଙ୍କୁ ବିମାନବନ୍ଦର ଭିତରେ ଏକ ଛୋଟ କର୍ଣ୍ଣର ଦିଆଯାଇଛି ଯେଉଁଠି ପ୍ରତି ୧୫ ଦିନରେ ଥରେ ସେ ବାଲିରେ ବିଭିନ୍ନ କଳାକୃତି ପ୍ରସ୍ତୁତି କରିଥାନ୍ତି ।
ଏହି ବାଲୁକା କଳା ପ୍ରସ୍ତୁତ କରି ଜନ୍ମାଷ୍ଟମୀରେ ସମସ୍ତଙ୍କୁ ଶୁଭେଚ୍ଛା ଜଣାଇଛନ୍ତି ଏବଂ ଭଗବାନଙ୍କ କୃପାରୁ ସମସ୍ତେ ଭଲରେ ଓ ଖୁସିରେ ରୁହନ୍ତୁ ବୋଲି ମଙ୍ଗଳ କାମନା କରିଛନ୍ତି ।
